b'\n_START_ARTICLE_\nConsistent Network Device Naming\n_START_PARAGRAPH_\nConsistent Network Device Naming er en konvensjon for \xc3\xa5 navngi Ethernet adaptere i Linux. Den ble skapt omkring 2009 for \xc3\xa5 erstatte den gamle standarden EthX som for\xc3\xa5rsaket problemer p\xc3\xa5 datamaskiner med en multihoming-konfigurasjon (tilknyttet flere internettleverand\xc3\xb8rer). Problemet skyldtes at nettverkskortet ville navngis basert p\xc3\xa5 rekkef\xc3\xb8lgen det ble funnet av kjernen under oppstart. N\xc3\xa5r man tilf\xc3\xb8yde nye nettverkskort, kunne det gamle skifte navn.'